Zatekajúce hlieny a suchý kašeľ
Dobrý deň. Prosím o radu 3 roč. Syna som ešte takto chorého nemala. Boli sme u lekárkya malý ma trosku červené hrdlo.
Zatekajú mu hlieny a dráždi ho na kašeľ taký príde mi skôr suchý dusivý.
Je možné mu podávať SIRUP STODAL a sinupred kvapky?
Prípadne čo by ste mi odporučili
Ďakujem
Dobrý deň
Ďakujeme za Vašu otázku
Pri suchom dráždivom kašli odporúčam podávať kvapky
Tussin
alebo sirup
Tussical
. Oba lieky obsahujú liečivo butamirát, ktorý sa používa na symptomatickú liečbu suchého dráždivého kašľa rôzneho pôvodu.
V prípade, že dochádza k dráždeniu na kašeľ v dôsledku uvoľňovania hlienov, odporúčam počas dňa podávanie lieku
Solmucol
. Liek obsahuje liečivo acetylcysteín a používa sa pri všetkých ochoreniach horných a dolných dýchacích ciest, sprevádzaných intenzívnou tvorbou hustého väzkého hlienu. V prípade dusivého kašľa v noci možno podať liek Tussin alebo Tussical večer pred spaním, avšak odstup od lieku Solmucol by mal byť aspoň 4 hodiny.
Pri zahlienení je nevyhnutné dbať aj na dostatočný pitný režim. Pred spánkom je vhodné dostatočné odstránenie hlienu z nosa. V prípade nedostatočného vysmrkania je vhodné použiť odsávačku.
Prajem pekný zvyšok dňa
S pozdravom, PharmDr. Lucia Kubáňová